Document ID: 32008R0672

ΚΑΝΟΝΙΣΜΌΣ (ΕΚ, ΕΥΡΑΤΌΜ) αριθ. 672/2008 ΤΟΥ ΣΥΜΒΟΥΛΊΟΥ
της 8ης Ιουλίου 2008
για την προσαρμογή των διορθωτικών συντελεστών που εφαρμόζονται στις αποδοχές και στις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και ιδίως τα άρθρα 63 και 64, το άρθρο 65 παράγραφος 2, το άρθρο 82 και τα παραρτήματα VII, XI και XIII του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και τα άρθρα 64 και 92 του εν λόγω καθεστώτος,
την πρόταση της Επιτροπής,
Εκτιμώντας ότι σημειώθηκε σημαντική αύξηση του κόστους ζωής στη Βουλγαρία, την Εσθονία, τη Λεττονία, τη Λιθουανία και τη Ρουμανία κατά τη διάρκεια της περιόδου Ιουνίου-Δεκεμβρίου 2007 και ότι θα πρέπει, κατά συνέπεια, να αναπροσαρμοσθούν οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με ισχύ από τις 16 Νοεμβρίου 2007, οι διορθωτικοί συντελεστές που εφαρμόζονται, δυνάμει του άρθρου 64 του κανονισμού υπηρεσιακής κατάστασης, στις αποδοχές των υπαλλήλων και του λοιπού προσωπικού που υπηρετούν σε μία από τις ακόλουθες χώρες τροποποιούνται ως εξής:
-
Βουλγαρία 69,7
-
Λιθουανία 77,4.
Άρθρο 2
Με ισχύ από την 1η Ιανουαρίου 2008, οι διορθωτικοί συντελεστές που εφαρμόζονται, δυνάμει του άρθρου 64 του κανονισμού υπηρεσιακής κατάστασης, στις αποδοχές των υπαλλήλων και του λοιπού προσωπικού που υπηρετούν σε μία από τις ακόλουθες χώρες τροποποιούνται ως εξής:
-
Εσθονία 83,6
-
Λεττονία 83,6
-
Ρουμανία 78,8.
Άρθρο 3
Με ισχύ από την πρώτη ημέρα του μήνα που ακολουθεί την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης, οι διορθωτικοί συντελεστές που εφαρμόζονται, δυνάμει του άρθρου 17 παράγραφος 3 του παραρτήματος VII του κανονισμού υπηρεσιακής κατάστασης, στις μεταφορές των αποδοχών των υπαλλήλων και του λοιπού προσωπικού είναι οι εξής:
-
Βουλγαρία 61,4
-
Εσθονία 80,8
-
Λεττονία 78,8
-
Λιθουανία 71,5
-
Ρουμανία 72,9.
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 2008.

Labels: 10
18
9
15